2016. MÁRCIUS

119. szám

KIZUNA 絆 きずな
A Magyar–Japán Baráti Társaság (MJBT) hírlevele

Szerkesztő: Horváth Alíz (holiza5@gmail.com)
Tisztelt MJBT- tagok!
Ahogy bizonyára Önök is tudják, január 15-én rendkívüli közgyűlésre került sor a Nemzetek
Házában. A közgyűlést azonban megelőzte egy vezetőségi ülés, amely azért került összehívásra,mert Pápai-Vonderviszt Anna személyes okok miatt nem tudta tovább vállalni a főtitkári
feladatokat. A vezetőség döntése értelmében ezt a feladatkört én vettem át, így kérem,engedjék meg, hogy egy rövid bemutatkozást közreadjak, hogy így Önök is jobban
megismerhessenek.
Hajnal Krisztinának hívnak, a Károli Gáspár Egyetemen végeztem japanológia szakon, jelenleg
tolmácsként dolgozom. A japán nyelvvel és kultúrával már viszonylag fiatalon, általános iskoláséveim végén elkezdtem megismerkedni, középiskolásként négy hónapot töltöttem
cserediákként Japánban, majd az egyetem alatt a japán Oktatási és Kulturális Minisztérium japánnyelv és kultúra ösztöndíjával további egy évet hallgattam a Tokyo Gakugei Egyetemen. Már
egyetemistaként elkezdetem japán nyelvet oktatni, amelyet azóta is végzek kisebb-nagyobb
megszakításokkal. Én tartom a Baráti Társaság legújabb kezdő nyelvtanfolyamát, emellett
oktatok még a Károli Gáspár Egyetem posztgraduális tolmácsképzésén is. Szabadidőmben már
eddig is sokat foglalkoztam a japán kultúra terjesztésével, ismeretterjesztő előadások és
workshopok, valamint rendezvényszervezés formájában. Miután 2014-ben vezetőségi tag lettem,
megalakítottam az egyelőre egyszemélyes, de annál aktívabb ikebana tagozatot, amelynek
keretein belül – a különböző rendezvényeken való megjelenésen felül – rendszeresen publikálok
ismeretterjesztő cikkeket a Kizunában.
Főtitkárként célom az, hogy a Társaság zavartalan működését segítsem, abban a formában,ahogy azt Önök eddig is megszokhatták.
Felhívás az éves, rendes közgyűlésről
Kérem, engedjék meg, hogy felhívjam tisztelt figyelmüket arra, hogy idén május 27-én 15:0019:00 között tartjuk éves, tisztújító közgyűlésünket a Nemzetek Házában (1062 Budapest, Bajza
utca 54.), amelyre ezúton minden kedves Tagunkat sok szeretettel meghívjuk. A várható
napirendi pontokról hamarosan tájékoztatást fogunk küldeni e-mailben.
Felhívás SZJA 1%-al és tagdíjbefizetéssel kapcsolatban
Idén is lehetőségünk van felajánlani adónk 1%-át társaságunk részére. Kérjük, hogy aszemélyi jövedelemadó bevalláskor éljenek ezzel a lehetőséggel, és ajánlják fel adójuk 1%-át az1

2016. MÁRCIUS

119. szám

MJBT részére. Az 1%-ot felajánlók idén is jutalomkönyvet választhatnak, melyet közgyűlésünkön
lehet átvenni.
A bevalláskor az alábbi adatokat kell csak megadni:
Magyar-Japán Baráti Társaság
Adószám: 19001102-1-42
Végezetül engedjék meg, hogy tisztelettel megkérjem tagjainkat, hogy az idei tagdíjukat
mihamarabb fizessék be csekken, átutalással vagy az MJBT honlapján elérhető PayPal fizetési
megoldással! A tagdíj idén is változatlan: dolgozóknak 4000 Ft, tanulóknak és nyugdíjasoknak
2000 Ft. Az MJBT bankszámlaszáma: CIB Bank 10700206-68145022-51100005. (A közleményben
kérjük, tüntessék fel kedves nevüket és a tárgyévet!) Továbbá magánszemélyektől adományokat,
cégektől szponzorációt is elfogadunk, melyet a japán kultúra terjesztésére fordítunk. Egy-egy
konkrét programot is lehet támogatni, valamint a honlapunkon (mjbt.hu) is van mód
hirdetéseket kihelyezni. A szponzoráció részleteivel kapcsolatban kérem, keressenek meg
engem!
Kérdéseikkel, észrevételeikkel is forduljanak hozzám bátran!
Üdvözlettel,
Hajnal Krisztinafőtitkár
Tisztelt MJBT-tagok!
Bizonyára már többen olvasták e-mailemet, de a Kizunát nyomtatott változatban olvasó
tagokat is szeretném értesíteni, hogy családi okok miatt lemondtam a főtitkári posztról, és 2016.
január 15-ével átadtam a főtitkári feladatokat Hajnal Krisztinának, az Ikebana Tagozat
vezetőjének és egyben vezetőségi tagunknak.
Az új főtitkárt változatlanul elérik a fotitkar@mjbt.hu címen. Innentől kezdve kérem, hogy
Krisztinát keressék a társaság ügyeivel kapcsolatban!
Egyúttal engedjék meg, hogy itt is megköszönjem támogatásukat és együttműködésüket az
elmúlt négy évben!
Minden jót kívánok Önöknek a továbbiakban is:
Pápai-Vonderviszt Anna

ProgramajánlóNÁLUNK... ÉS NÁLATOK?
Összehasonlítás, a hasonlóságok és ellentétek elmesélése, felismerése, taglalása. A
beszélgetések során a szakma legkiemelkedőbb szakértői mondják el az adott témához fűzött
véleményüket, gondolataikat.
A havi klubnapok helyszíne a Nemzetek Háza (Budapest, VI. Bajza u. 54. földszint).
2

2016. MÁRCIUS

119. szám

2016. március 18. 17:30
Ilyen még nem volt!
Filmvetítés a híres japán rendező Sindó Kaneto filmjeiből
A klubnapon megtekinthető lesz a világhírű rendező egyik klasszikusa. De hogy melyik, aztÖnök dönthetik el: Onibaba vagy Délutáni végrendelet.
Szavazni az alábbi címen lehet: http://goo.gl/forms/64tTPg9BkV
Az Onibaba a rendező leghíresebb filmjei közé tartozik. A történet alapjául egy buddhista
mese szolgált, amelyet a rendező még gyerekkorában hallott az édesanyjától. A Délutáni
végrendelet Sindó Kaneto késői műve, amely már az első képsoraival elvarázsolja a nézőt.
A klubnapon közreműködik Farkas György filmesztéta, a Filmszem folyóirat főszerkesztője,Sindó Kaneto munkásságának neves szakértője.
2016. április 15. 17:30
Sportélet Japánban és Magyarországon
Beszélgetés a sportról az Olimpia előtt. Mit várhat Japán és Magyarország az Olimpiától?
A Hopp Ferenc Ázsiai Művészeti Múzeum Gendzsi herceg nyomában – Japán képen ésírásban címmel rendezett kiállítást, amelyen „a hagyományos japán művészet esztétikai ideálját
és annak európai felfogását állítja reflektorfénybe egy ezeréves férfieszmény, Gendzsi herceg
alakjának segítségével. Az ázsiai művészetet több évszázadra visszanyúlóan – s emellett kortárs(magyar és japán) alkotásokat bemutató kiállítás mintegy 200 műalkotást: festményt,fametszetet, lakktárgyat, kerámiát, fotográfiát vonultat fel.” (…) A kiállítás „különböző tematikus
egységekben mutatja be a Gendzsi regényéhez szorosan kapcsolódó korabeli tánc- és
színházkultúrát, illetve olyan kedvelt időtöltéseket, mint a kártya- (karuta) vagy az úgynevezett
illatjáték. A tárlat különálló teret szentel a regényben is gyakran megjelenő japán költészet egyik
kedvelt ötsoros versformájának, a vakának, amely talán modern korunk rövid szövegesüzeneteivel állítható párhuzamba.”
A tárlat 2016. április 17-ig tekinthető meg a Hopp Ferenc Múzeumban (1062 Budapest,
Andrássy út 103.). Forrás és további információ: www.hoppmuseum.hu/hopp_ferenc.

Részlet a Gendzsi emaki tekercsképből. Forrás: internet.
3

2016. MÁRCIUS

119. szám

Az MJBT Miskolc-Görömbölyi csoportjának programja Dr. Ujaczki Tibortól
2016. március 4-én Origami Klub indul a Görömbölyi Kultúrházban 18 órai kezdettel (3516
Miskolc, Szolártsik tér 4.). A havi rendszerességgel megrendezett, 1 órás foglalkozásokon tagdíj
ellenében lehet részt venni. A klub vezetője Dr. Gömöri András (gomoria88@gmail.com),jelentkezniDr.
Kissné
KorompaiBeátánállehet(46/360-471,
illetvegorombolyimuvhaz@yahoo.com). A jelentkezési korhatás 9-99 év.
Szombathelyi programok Schmitt Csillától
Az MJBT-Szombathely idén ismét két nagy programmal készül a megyeszékhelyen.
2016. április 29-én tervezzük megnyitni kiállításunkat a Kámoni Arborétum
Látogatóközpontjában. A kiállítás ismét a gyerekeket célozza, így szokatlan módon, ezúttal
főként kirakókon igyekszik majd bemutatni Japán nevezetességeit.
Az idei Japán Napot október 1-én tervezzük megrendezni az AGORA Művelődési ésSportházban, bízva abban, hogy a tavalyihoz hasonló, színes programmal tudjuk majd várni azérdeklődőket.
Az egyesület programjain kívül szeretnénk még a Tagság figyelmébe ajánlani az ATARU Taiko
Sakura 2016 koncertjét, mely szintén az AGORA MSH-ban kerül megrendezésre 2016. április 9én 19:00-tól.
Szeretettel várunk mindenkit idén is programjainkon!

Lezajlott programjaink
2016. január 15-én a Nemzetek Házában zajlott le Társaságunk vezetőségi ülése. Ennek során
Vonderviszt Anna lemondása után Hajnal Krisztina vette át a főtitkári pozíciót. Ezt követően a
Társaság klubnapján Vihar Judit tartott képes élménybeszámolót Bertalan Bernadett, Siklósi
Blanka és Borsányi Klára képei alapján arról a 2015. májusi két hetes japán útról, amelyen az
MJBT számos tagja részt vett.

Fotó: Borsányi Klára

42016. MÁRCIUS

119. szám

2016. január 28-án Mizukami Csikara tartott wagashi (japán édesség) készítési bemutatót a
Japán Nagykövetségen.

Fotó: Borsányi Klára

2016. február 21-én Pestszentlőrincen tartottak Japán Napot igen nagy érdeklődés mellett.

Fotók: Borsányi Klára

5

2016. MÁRCIUS

119. szám

2016. február 26-án a Nálunk…és Nálatok? című sorozatunk keretében a japán és a magyar
irodalom és az iskolai irodalomtanítás jellegzetességeiről beszélgetett Kemény István,
Mesterházi Mónika, Simon Márton és Vihar Judit.

Fotó: Borsányi Klára

Beszámolók
Gyulai események - Hankó Ferenc
A gésák világába és történelmébe vezette be a gyulai közönséget Hankó Ferenc, a
MAPON alapítója a gyulai Mogyoróssy János Városi Könyvtárban „Oiranoktól ageikógik - Betekintés a gésák életébe” címmel megtartott előadásában.
Nagy várakozások előzték meg január 20-án, a Mogyoróssy János Városi
Könyvtárban 17 órai kezdettel megtartott előadást, amelynek megnyitásaként Fodor
György a MAPON Egyesület elnöke köszöntötte a megjelenteket. Egyúttal
emlékeztetett arra, hogy a MAPON 2013-ban éppen jelen előadás helyszínén, aSimonyi-olvasóteremben alakult. A 2016. éves tervekkel kapcsolatban elmondta,
hogy idén már harmadik alkalommal szeretné az egyesület megrendezni a Gyulai
Japán Napot. Külön kiemelte, hogy a 2015. július 7-én megrendezett eseményre amagyarországi Japán Nagykövetség legmagasabb rangú küldöttsége, Koszuge
Dzsunicsi rendkívüli, meghatalmazott nagykövet és delegációja is ellátogatott Gyula
városába.
Ezt követően Hankó Ferenc kalauzolta el a jelenlévőket a gésák különlegesvilágába. Az előadás rövid bevezetővel kezdődött Japán földrajzi elhelyezkedéséről,népességének megoszlásáról, történelmi hátteréről, illetve a tradicionális értékek ésa modernség keveredésének különféle megjelenési formáiról .
A gésaközösségek kialakulásának történelmi ismertetése mellett az előadó arról isbeszélt, hogy a jelölteknek milyen átalakulási, tanulási folyamatokon kell átesni,
62016. MÁRCIUS

119. számamíg gésákká nem válnak. A MAPON alelnöke előadásában arra is kitért, hogy ahagyományos japán hangszerek, tradicionális táncok és énekek előadásmódját,
valamint a teaművészeti szertartás pontos kivitelezését, de még a vendégeikkel való
beszélgetés technikáját is művészi szintre fejlesztő gésák számára a kultúra nyújtott
segítséget ahhoz, hogy kiemelkedhessenek korábbi nehéz sorukból. Az
előadó számos vetítettképes illusztráció segítségével mutatta be a gésák által
használt öltözetet, sminket és hajviseletet, kiemelve az egyes szakaszokhoz tartozó
különbségeket.
Az est során Baracsi István „fekete öves zenész”, a MAPON titkára a Tokióiéjszakák című fülbemászó dalát énekelte el a közönségnek, minden lehetséges japán
jellegzetesség felsorakoztatásával, zárásként pedig a Köszönöm című dallal
bocsátotta útjára a közönséget.

Fotók: Rusznyák Csaba
7

2016. MÁRCIUS

119. szám

Ikebana tagozat – Hajnal Krisztina
Szumomo mo momo mo momo no ucsi (スモモも桃も桃のうち)
Bármilyen hihetetlennek tűnik is, a cím egy létező,értelmes japán mondat (nyelvtörő),annyit jelent„A
japánszilva és a barack is barack” – és ez így első látásra nemtűnhet túl logikusnak, de ha tudjuk, hogy a „szumomo”
japánszilvát jelent, míg a „momo” egyszerűen őszibarackot és
mindketten a Rózsafélék családjának Prunus nemzettségébe
tartoznak, akkor már jobban megértjük a szójátékot. (Ebbe anemzetségbe a csonthéjas magvú gyümölcsöket termő
növények tartoznak, pl. szilva, cseresznye, őszibarack,kajszibarack, mandula.)
Az a fajta szilva, amit mi ismerünk, és amiből olyan finom lekvár készül, Ázsiában nem igazánelterjedt. Japánban elsősorban a szumomo (李, japánszilva; Prunus salicina) és az ume (梅,japánkajszi vagy kínaikajszi, Prunus mume) számítanak kedvelt szilvafajtának. Elsősorban az ume
az, amelynek igen nagy a kulturális beágyazottsága, gyakran előfordul, hogy a szumomóra isumeként hivatkoznak. Az egész ország területén 16.200 hektáron termesztenek umét, éves kb.
111.400 tonna hozammal.
Az ume gyümölcsét számos formában fogyasztják. Legismertebb talán a savanyított umebosi,
amelyet az ebédre csomagolt főtt rizs közepébe szokás helyezni. Mivel a piros szilvaszem a fehérrizs közepében pontosan olyan, mint a japán zászló, ez a fajta tálalás rendkívül népszerűJapánban. Érdemes azonban megemlíteni, hogy eredetileg nem esztétikai, hanem praktikus
szempontok miatt került az umebosi a rizsbe: a savanyított szilva kiválóan tartósította amáskülönben erősen romlékony rizst. Az umeből készítenek még ecetet, szószt és alkoholt is. Azumesu a még éretlen szilvaszemek cukros sócsúba (rizspálinka, párlat) áztatásával jön létre, bár
szokás szilvabornak is fordítani, valószínűleg enyhe, 15%-os alkoholtartalma miatt. Édes, mégissavanykás, karakteres íze miatt sokan kedvelik, a japán kocsmákban és karaoke bárokban
jégkockákkal kínálják.
Napjainkban az április, a tavasz kezdete Japánban egyet jelent a cseresznyevirágzással, ez
azonban a régi korokban nem volt mindig így. A Nara-korban még a szilvavirág (az ume virága)
volt a legtöbbre értékelt virág, sőt, az irodalomban, a költészetben a „virág” szó is nemes
egyszerűséggel szilvavirágot jelentett. A Heian-kortól kezdve a szilvavirág a régi fővárosok (Naraés Heidzsókjó) szimbólumává lépett elő, egyfajta általános nosztalgia lengte körül, így aköltészetben és a nó színházban is egyre nagyobb szerepet kapott. A fennmaradt írások szerint
Szugavara no Micsizane, a Heian-kor kiemelkedő tudósa és költője mindenekfelett szerette aszilvavirágot, ezért a Tenmangu szentélyekben (ahol Micsizane szellemét tisztelik), a szentély
82016. MÁRCIUS

119. szám

címere általában szilvavirágot ábrázol. Családi címerekben is igen gyakori azonban a szilvavirág
motívum, ezen felül öt prefektúra (köztük Oszaka) és 35 város hivatalos virága.
A szilva előbb virágzik, mint a cseresznye, így hatavasszal Japánban járunk, de megelőzzük a szakurát(vagy abban az évben éppen hideg a tavasz),
feltétlenülérdemesfelkeresnünk
néhányszilvaligetet, így csodálatos élményben lehet részünk.
A szilvavirág-nézés nem olyan társadalmi esemény,mint a cseresznyevirág-nézés, az emberek nem
visznek piknikkosarakat és takarókat a parkokba –ténylegesen azért keresik fel ezeket a helyeket, hogy
a virágok szépségében gyönyörködjenek. Így ahangulat ugyan kissé más, de feltétlenül megérikipróbálni.
Fotók: odavarai szilvaliget, oszakai vár parkja

Origami tagozat – Villányi Mariann
A Nippon Origami Association (NOA) képviselőjének beszámolója a budapesti Japán Fesztiválról

Az idén Budapesten rendeztük meg az NHK Kulturális Központ keretei között a 29. Nemzetközi
Kulturális Fesztivált. Budapest Magyarország fővárosa, emellett Közép-Kelet Európa fővárosa is,úgy nevezik: a „Duna gyöngyszeme”, amely gyönyörű metropolisz, telis-tele fürdőkkel, aVilágörökség részeivel, „nyugodt ország”.
A rendezvény nagyszabású volt: Japánból 21 szervezet 140 küldötte vett részt. Hatan a Japán
Origami Körből érkeztünk, hogy részt vegyünk az ünnepségen.
A rendezvény helye, Budapest nevezetessége, a Vigadó Koncert Hall volt, ahol annak idején
Liszt, Brahms és más nagy zeneművészek szerepeltek. Utazásunk nyolc napig, november 26-tól(csütörtök) december 3-ig (csütörtök) tartott, maga az ünnepség két napos volt: november 28.
szombat és 29. vasárnap. Magyarországon is van Origami Kör, velük együtt készítettük el akiállítást és tartottuk a bemutatókat. Magyarországon sokan kedvelik Japánt, az origaminak is
sok rajongója van, állandóan tolongtak körülöttünk, egyre többen lettek, hálálkodtak aszervezésért.
A Japán Origami Kör tagjai számára nagyon jól sikerült a Magyar Origami Körrel közös
szervezés.
Délután kimentünk a kiállítástól nem messze található térre, ahol karácsonyi piac volt, hangos,
fényekkel teli kirakodóvásár, csak úgy nyüzsögtek az emberek.

9

2016. MÁRCIUS

119. szám

De hamar véget értek a vidám napok és Bécsen keresztül hazatértünk Japánba. A város fényei
között tudatosodott bennünk, hogy milyen fontos az európai hagyományos kultúra. Szeretném,
ha ennek fontos része lenne az origami is.

Résztvevők a 29. ünnepségen, Budapesten (Magyarország), amelyet a Japán Nemzetközi
Kulturközpont szervezett.
(Nakadzsima Szuszumu – Szaitama megye és még sokan mások)Képaláírások fentről le, balról jobbra:
A Japán Origami Kör munkáinak kiállító fala karácsony előtt, a Mikulás központban.
A Magyar Origami Kör munkáinak kiállító fala.
Bemutatkozó a kerekasztalnál a sok magyar vendéggel.
(Villányi) Mariann, a Magyar Origami Kör elnöke és egy japán önkéntes.
A Magyar Origami Kör tagjai és az egybegyűltek.
A kiállítás színhelyén a Magyar Origami Kör elnöke magyaráz a kör tagjainak (a fotón a Magyar
Origami Kör tagjai láthatók).
Közös étkezés a Magyar Origami Kör tagjaival.
Dr. Vihar Judit fordítását köszönjük!
10

2016. MÁRCIUS

119. szám

Érdekesség

Magyarországon tanuló japánok - Csalló Edina
Egyre több nemzetközi diák, köztük sok japán tanul Magyarországon, hiszen már sok
intézmény kínál idegen nyelvű oktatást, illetve egyre több a kifejezetten külföldi diákok számára
meghirdetett állami ösztöndíj is.
Az egyetemek között a legnagyobb és legrégebben jelenlévő japán diákközösséggel a
Zeneakadémia büszkélkedhet: az 50-es évek óta folyamatosan érkeznek ide fiatal japánzenészek, hogy részesei lehessek a liszti hagyományokon alapuló zeneoktatásnak és a magas
színvonalú magyar komolyzenei életnek. A zenészek mellett sok az orvostanhallgató is, és a
Táncművészeti Főiskolán is megnövekedett a japán hallgatók száma az elmúlt években.
Kifejezetten magyar nyelvet tanulni jövő japán diák is mindig akad, akiknek többsége Japán
egyetlen magyar szakán, az Oszakai Egyetemen szerette meg nyelvünket, kultúránkat.
Az egyetemisták mellett az általános és középiskolások között is sok a japán. A nagy japáncégek itteni leányvállalataihoz hosszabb-rövidebb időre kirendelt japán alkalmazottak, vezetők
gyakran családjukkal érkeznek, és az ő gyerekeik többsége a 2005-ben indult japán nyelvű
nyolcosztályos általános iskolába, a Budapesti Japán Iskolába járnak. Az iskola kezdetei ahetvenes évekig nyúlnak vissza, amikor még csak külön japán nyelvű kiegészítő oktatás volt, deaz évek során annyira megnőtt a japán gyerekek száma, hogy igény lett egy egész iskola
elindítására. Szintén 2005-ben indult a Midori no Oka (“zöld domb”) hétvégi iskola, ahol azok ajapán gyerekek kaphatnak szombatonként japán nyelvű oktatást kilencedik osztályos szintig,
akik magyar vagy angol nyelvű iskolába járnak hétköznap. Egyelőre japán nyelvű középiskolanincsen; a középiskolás korú japánok magyar vagy angol nyelvű középiskolába járnak.
Japánban a közösséghez való tartozásnak kiemelt szerepe van a társadalom, így a
Magyarországon tanuló japánok is szoros közösséget alkotnak: információkkal látják el éstámogatják egymást. Ez azonban nem jelenti azt, hogy megközelíthetetlenek és elzárkózóak
lennének. Számos kulturális eseményen vagy közösségi csoportban lehet találkozni, ismerkedni
az itt tanuló japánokkal; az alábbiakban olvasható néhány lehetőség.
A Zeneakadémia ingyenes hallgatói koncertjein és diplomahangversenyein gyakranszerepelnek japán növendékek is. Rendszeresek a kizárólag japán fellépőket felsorakoztató
koncertek is, ahol az európai klasszikus zene mellett felcsendülnek japán művek is.
Egyetemi koncert-kalendárium: lfze.hu/hu/minden-program
A Budapesti Japán Iskolában évente 1-2 alkalommal rendeznek könyvvásárt, ahol használt
japán nyelvű könyveket és magazinokat lehet általában 100 forintért megvásárolni, de vannak
ingyen elvihetők is.
Az aktuális felhívások az iskola hivatalos honlapján jelennek meg (csak japánul):
www.bpjpschool.hu
A könyvvásárról megjelent egyik magyar nyelvű cikk:
www.hegyvidekujsag.eu/archivum/archivum-2012-julius-17/jotekonysagi-konyvvasar
11

2016. MÁRCIUS

119. szám

A Midori no Oka iskolában rendszeresen (általában ősszel) rendeznek bazárt, ahol használt,
de megkímélt és jó minőségű vagy érdekes, egzotikus japán eszközöket, dísztárgyakat, játékokat,
könyveket, magazinokat stb. lehet aprópénzért vásárolni, amelyeket az itt élő japán családok
ajánlanak fel és árusítanak. Az árusok között a Midori no Oka iskola tanulói is ott vannak, éslelkesen alkudoznak, akár két-három nyelven is!
A Midori no Oka bazár Facebook oldala: https://www.facebook.com/bazaar.midorinooka
A Kaiwa Szakkör Magyarországon tartózkodó japánok (jellemzően egyetemisták) és japánul
tanuló magyarok beszélgető klubja. A klubtagok hetente kétszer gyűlnek össze és adott témáról
vagy kötetlenül beszélgetnek magyarul vagy japánul.
Facebook oldal: https://www.facebook.com/groups/nikkoukaiwa
A “magyar-japán barátok” csoport azért jött létre, hogy a japán és a magyar baráti
kapcsolatokat még szorosabbá tegye. A csoport Facebook oldalán Japánnal kapcsolatosérdekességeket osztanak meg a tagok, illetve Japánban és Magyarországon tanuló diákok segítik
egymást a japán vagy magyar kultúrában való tájékozódásban.
Facebook oldal: https://www.facebook.com/groups/130091977076268/
Az alábbiakban Társaságunk januári, rendkívüli közgyűlésének jegyzőkönyvét olvashatják
változatlan formában.
JEGYZŐKÖNYV
Készült a Magyar-Japán Baráti Társaság
2016. január 15. napján 16 órakor tartott rendkívüli közgyűlésén

A közgyűlés helye: Nemzetek Háza, 1062 Budapest Bajza u. 54. mfsz. 2.
Jelen vannak: a mellékelt jelenléti ív szerint.
Dr. Vihar Judit köszönti a jelenlevőket, elmondja, hogy a rendkívüli közgyűlést megelőző
vezetőségi ülésen a vezetőségen belül szerepkör-változás történt: Pápai-Vonderviszt Anna
családi okok miatt nem tudja tovább ellátni főtitkári teendőit, így a vezetőség határozata alapján
Hajnal Krisztina veszi át ezeket. Dr. Vihar Judit és Menyhárt István a társaság nevében
elbúcsúztatja Pápai-Vonderviszt Annát, néhány perc kötetlen beszélgetés kezdődik.
A jelenlévők megállapítják, hogy a közgyűlés nem határozatképes, így a továbbiakban – amegismételt közgyűlés előtt – nem hivatalos, kötetlen vita keretében – dr. Szigethy István
ismerteti a rendkívüli közgyűlés egyetlen napirendi pontját; az alapszabály-módosítást és annak
törvényi követelményeit.
16:15-kor Sági Attila távozik.
17:00-kor Dr. Vihar Judit megnyitja az ismételt közgyűlést, amely most már a megjelentek
számától függetlenül határozatképes, majd javasolja a közgyűlésnek a levezető elnök, ajegyzőkönyvvezető és a jegyzőkönyv-hitelesítő megválasztását.

12

2016. MÁRCIUS

119. szám

A közgyűlés nyílt szavazással, 16 igen szavazattal és 1 tartózkodással megválasztja levezető
elnöknek dr. Szigethy Istvánt.
A közgyűlés egyhangúlag megválasztja az alábbi közreműködőket:Jegyzőkönyvvezető: Hajnal Krisztina
Jegyzőkönyv-hitelesítők: Csalló Edina, Menyhárt István
Dr. Szigethy István javasolja a közgyűlésnek a napirendi pont megszavazását.
1. Alapszabály-módosítás
Más javaslat nem érkezik. A Közgyűlés egyhangúlag elfogadja a pontokat.
A közgyűlés menete
1. Alapszabály-módosítás
A közgyűlés az előzetes kötetlen vitában már hallhatta az alapszabály-módosítás okát
és tartalmát, de dr. Szigethy István ismét összefoglalja azt.
Az alapszabály módosítása a PTK módosítására való tekintettel szükséges. A szöveg
egy nagyon lényeges eleme az, hogy az egyesületnek nyilatkozatot kell tennie arról, hogy
az egyesület a március 15-i határidőt követően az új PTK rendelkezéseit követi. Az
egyesület korábbi alapszabálya azt tartalmazta, hogy a közgyűlés jelenlevő tagjainak több
mint fele módosíthatja az alapszabályt. Ez a törvénnyel egyértelműen ellenkezik, tehát
ezt a határozathozatali szabályt mindenképpen meg kell változtatni, olyan módon, hogy ajelenlévők háromnegyede módosíthatja az alapszabályt. A másik módosítási javaslat az,
hogy az egyesület esetleges megszűnése vagy céljának megváltoztatása rendkívül magasminősített többséget igényel, tehát a „szavazati joggal rendelkező tagok háromnegyedes
szótöbbséggel hozott határozata szükséges hozzá”. A törvény szó szerinti szövege ezt
tartalmazza, ehhez kell igazítani az alapszabály szövegét.
A másik kérdés az, hogy hogyan kezeli a törvény a háromtagú elnökség kérdését. A
háromtagú elnökség hatásköréről, feladatköréről a mai alapszabály-módosítással nem
szavazunk. Egyelőre csak annyit erről, hogy ezt a háromtagú elnökséget a közgyűlésnek
kell megválasztania. A törvény ugyanakkor a vezetőség fogalmával nem foglalkozik, denem is tiltja. Mivel az eddigi operatív működéshez indokolt volt, hogy az egyesületnek
legyen egy olyan viszonylag szűkebb körű, de mégiscsak nagyobb létszámú vezetőségi
rétege, akik ezekben a döntésekben legalábbis tanácskozási joggal dolgoznak, ezért avezetőséget dr. Szigethy István nem tartja összeférhetetlennek a törvény
rendelkezésével, így a módosító javaslat szövegében a vezetőség szó továbbra is szerepel.
Kiemeli, fontos a március 15-i határidő betartása. Amennyiben a bíróság további
alapszabály-módosításokat lát szükségesnek, arra kötelezni fogja az egyesületet, de az
már bírságolási következményekkel nem jár.
Dr. Szigethy István megkérdezi, hogy szövegszerű módosítási javaslata van-e aközgyűlésnek. Javaslat nincsen.

132016. MÁRCIUS

119. szám

A közgyűlés egyetért abban, hogy a hiánypótlás során az esetleges a hibák javításra
kerülnek. A hiánypótláshoz feltétlenül közgyűlés szükséges, de feltételezhetően a májusi
rendes közgyűlés erre alkalmas lesz.
A közgyűlés a javasolt alapszabály-módosítást, amely írásban kiosztásra került (ld. 2
sz. melléklet) egyhangúlag megszavazza.
Dr. Markó Béla kéri, hogy egy „Egyéb” napirendi pont keretében az új főtitkár mutatkozzon be.
2. Egyéb
Hajnal Krisztina elmondja, hogy a rendkívüli közgyűlést megelőző vezetőségi ülésen avezetőségen belül szerepkör-változás történt: Pápai-Vonderviszt Anna családi okok miatt
nem tudja tovább ellátni főtitkári teendőit, így a vezetőség határozata alapján a májusi
közgyűlésig ezeket ő veszi át. Elmondja, hogy eddig is vezetőségi tag volt, a tagság
leginkább úgy ismerheti, mint az ikebana tagozat vezetőjét, például a Kizunába írt
ismeretterjesztő cikkeiből, de ő tartja még a társaság legújabb kezdő japán kurzusát is.
Emellett japanológus végzettségű, jelenleg japán tolmácsként dolgozik. Megköszöni abizalmat és elmondja, hogy igyekszik majd a tőle telhető legjobban ellátni a főtitkári
teendőket.
Petrik Márta megkérdezi, hogyan lehet az ikebana tagozat munkájába becsatlakozni,
Hajnal Krisztina arra kéri, hogy vele vegye fel a kapcsolatot.
Dr. Szigethy István megállapítja, hogy a közgyűlés rendben lezajlott és 17:16-kor berekeszti.
Budapest, 2016. január 15.

Vihar Judit: Harada Kijomi laudációja a Balassi emlékkard átvétele alkalmából„Sok háborúimban, bujdosó voltomban,midőn darvakat látnék
Szép rendben repülni s az felé halanni,
hol szép Julia laknék,
El-felfohászkodván s utánok kiáltvánTőlük én így izenék.”
Balassi Bálint, hazánk első magyar nyelven író költője igazi reneszánsz humanista volt, aköltészetnek, a természetnek, a szerelemnek és a férfias küzdelemnek szentelte életét. Verseit
ma is frissnek és aktuálisnak érezzük magyar nyelven, de japánul is. Aki többek között Balassi
költeményét japánra fordította, ő nem más, mint Harada Kijomi tanárnő, aki csodálatosműfordítói érzékkel felismeri a költemények látszó és láthatatlan szépségeit és sajátosművészettel újra alkotja azokat japán nyelven. Harada tanárnő költői tehetség, de ugyanakkor atudós precizitása is jellemzi. Régóta ismerem őt, a 2000-es évek elején járt műfordítás óráimra
az ELTÉ-n. Harada tanárnő eredetileg francia szakos volt, Párizsban járva ismerkedett meg a mi
14

2016. MÁRCIUS

119. szám

Adynk költészetével, s egyből beleszeretett a szimbolista költő lírájába. Az Új versek című kötet
megjelenésének 100. évfordulójára nagy gonddal lefordította a kötetet.
Most pedig szintén egy nagy költőnk, József Attila válogatott költeményeit jelentette meg.
Hálásak lehetünk, mi magyarok Harada tanárnőnek ezért a szívet melengető kötetért. Nemcsak
gigászi munkát végzett, nemcsak a költeményeket fordította le csodálatosan, hanem bemutatta
József Attila életét, körülményeit is. Rengeteg fotót közölt, de még térképet is, amelyen
feltüntette a költő lakhelyeit. Munkájának különleges elismerése ez a különleges kitüntetés, aBalassi Bálint emlékkard, amelyet ma 20-adszor nyújtanak át elismerésként, de elsőként japánműfordító számára. Különösen jelentős ez egy olyan országban, mint Japán, ahol a költészetnek,a költészet szeretetének nagyon nagy hagyományai vannak, ahol már több mint ezer évvel
ezelőtt a versírásnak külön minisztériuma is volt. Évszázadokon át költői versenyeket rendeztek.
De még ma is a japán gyerekek versírást tanulnak az iskolában, hogy élvezhessék az alkotásörömét.
Harada tanárnőnek köszönhetően most már Balassi, Ady, József Attila költészete több ezer
kilométeren, határokon ível át és nemcsak a magyarokat örvendezteti meg, hanem a japánversrajongókat is. Szívből kívánom, hogy Harada tanárnő békében, még számos magyar költő
verseinek fordításával ajándékozzon meg minket, gratulálok neki a magas kitüntetéshez és tiszta
szívből köszönöm, amit eddig tett.
Most egy japán költő, Balassi kortása, Macuo Basó soraival búcsúzom:Haruszame no
Kosita ni kakaru
Sizuku kanaTavaszi eső
Fák tövén csorog tovább;
A tiszta forrás.
(Tandori Dezső fordítása)

Recept Borsányi Klárától
Mocsi (餅) - japán nyalánkság
2015 májusában két hetet töltöttem Japánban. Azon tűnődtem, hogy mit is hozhatnék
családtagjaimnak, ismerőseimnek ajándékba, ami jellemző Japánra, finom is, nem is nehéz. Zöld
teákat vettem és a szép csomagolása miatt mocsit is. Tudtam, hogy a japánok sok édességüket
rizsből, babból készítik, így hoztam pár dobozzal, s örömmel láttam, hogy mindenki milyen
kíváncsian bontogatta.
Elmélyülten kezdtem tanulmányozni, hogy milyen édesség is ez a mocsi? Ilyeneket találtam:
A mochi (ejtsd.: "mocsi") egy japán desszertkülönlegesség, ami egy speciális ("nyúlós") rízsből
készül. A rízst tésztává döngölik, és különböző alakúra formálják (általában gombóccá vagy
15

2016. MÁRCIUS

119. szám

kockává). Hasonló jellegű édességet készítenek még Hawaii-on, Koreában, Taiwanban és
Kínában is.

A lisztet vízzel keverik össze, amíg fehér, ragadós tésztát kapnak, utána pedig megfőzik, hogy
nyúlós és kissé áttetsző legyen. A masszát egyenlő részekre osztják, majd töltelékkel töltve
gombóccá formálják.
A mochinak számtalan felhasználási formája létezik a japán édességpiacon, mint a wagasi(tradicionális japán édesség), a daifuku (szó szerint „nagy szerencse”), vagyis fehér- vagy vörös
Azuki-babbal, illetve gyümölccsel töltött mocsigömbök, valamint a mocsiba csomagolt
fagylaltgombócok.

A mocsi az újévi finomságok között is többféle formában felbukkan:
A kagami mocsi ("tükör-mocsi") inkább dekorációnak tekinthető. Egy nagyobb "gombócra" egykisebbet helyeznek, majd a tetejére japán keserű narancsot tesznek.

16

2016. MÁRCIUS

119. szám

A kinako pedig a dango egyik formája, amit szintén az új év beköszöntével fogyasztanak,mégpedig a szerencse jegyében. Ezt az édességet sülés után vízbe mártják, majd cukor és
szójaliszt (kinako) kerül rá.

Hozzávalók kb. 10-12 darabhoz:
 1 csésze Mocsiko
 1/4 csésze cukor
 2/3 csésze víz (2-3 csepp ételszínezék)
 kukorica- vagy burgonyakeményítő az összetapadás ellen.
 töltelék: hagyományosan anko, azaz vörösbabkrém, de tehetünk bele bármilyen krémet(pl. csoki, nutella) vagy gyümölcsöt (pl. epret, málnát, cseresznyét)
A Mocsikot, a cukrot, a vizet és, ha teszünk bele, akkor az ételszínezéket is öntsük egy
mikrózható tálba. Alaposan keverjük el csomómentesre. A tál széléről kaparjuk le a masszát,
amennyire csak lehet (ne legyen szétkenődve).
Vékonyan takarjuk le alufóliával és két percre tegyük a mikróba (kicsit meg kell, hogy
dagadjon). Mikor kivesszük, keverjük meg ismét jó alaposan, hogy sehol ne maradjon nyers.
Ezután tegyük vissza még egy percre. Ellenőrizzük, hogy a tészta összeesik-e mikor az ajtót
kinyitjuk. Ha igen, az azt jelenti, hogy készen van. Ha nem, akkor adjunk neki még egy percet,
majd vizsgáljuk meg újra. Mindössze 4 perc alatt elkészül.

Ha a tészta elkészült, kaparjuk ki a tálból egy deszkára, amit előzőleg meghintettünk
keményítővel. Hintsük meg a masszát is keményítővel és kissé lapítsuk ki (óvatosan, mert atészta még meleg). Vágjuk fel 10-12 szeletre. Minden kis szeletre tegyünk egy-egy teáskanálnyi
tölteléket, hajtsuk rá a szelet peremeit, és dolgozzuk össze a széleket.
A mocsi glutén- és szójamentes, hamar elkészül és vegetáriánusok is bátran fogyaszthatják.
Itadakimasz!
(Képek forrása: internet.)
17

2016. MÁRCIUS

119. szám

Olvasnivaló
A Hopp Ferenc Múzeum Gendzsi kiállításához kapcsolódó tárlatvezetésen januárban tankaversenyt rendeztek.
I. díjGonda Katalin
Megismertelek
korszakok távlatából
oly távoli vagy
el nem érhetlek soha mégis mindig velem vagy
I. díjKápolnás-Albeker Melinda
Szilvavirág hullálomra hajtanám én
fejem, ha hagyná
kisfiam, nem alszik el államvizsga közeleg
I. díjVarga Ágnes
Ume no hanakokoro abare kava
ocsicukazu
nai no csikara mocsi
hi he hasiridaszu

II. díj
Mészáros János
Szirmai szépségeágak között rejtőzik
fagyban didergőz
sosem éli túl, és nincs
csoda, mely gyümölcsöt ad18

2016. MÁRCIUS

119. szám

Ekuni Kaori: Momoko(Fordította: Tóth J. Nikolett)Hát igen, kedves olvasó. Micsoda gondban vagy! Látom, furdal a kíváncsiság. Ha azt mondják,
ne leskelődj, te még inkább leskelődni akarsz: hiszen ilyen az emberi természet. Nincs igazam?
Jaj ne, máris megizzasztottalak! Kérlek, nyugodj meg. Az a fickó nem fog kiszökni a szobából.
Bárhogy is tűnjék, ő is csak hús-vér ember. A neve Tenrjú, és ebben a buddhista templombanszerzetes.
De nézzük csak, mi történt öt évvel ezelőtt! Egy kislány érkezett a templomba, gondozásba
került hozzánk. A szülei meghaltak egy balesetben, nagynénje és nagybátyja, egyetlen életben
maradt rokonai pedig épp külföldön dolgoztak. Még három hónap volt hátra visszatérésükig,ezért került a lány a templom gondozásába. Épp akkor múlt hétéves; vékony testalkatú,
határozott kislány volt.
Abban az időben Tenrjú tizenkilenc volt, de már két éve, hogy felzarándokolt ide a hegyre és
beállt szerzetesnek. Igazán lelkiismeretes volt. Eddig Ukesóban teljesített szolgálatot, aztán
megparancsoltam neki, hogy viselje gondját Momokónak. Bár ő lett a gondviselője, Momoko az
én szobámban aludt, Tenrjú pedig, akár a többiek, minden reggel és este szútrát kántált és
meditált, valamint el kellett végeznie mindennapos teendőit a templom körül is, ezért igazából
csak délben foglalkozott kicsit Momokóval.
Momoko hallgatag gyermek volt, alig nevetett, alig beszélt, ráadásul időnként meglepően
felnőttesen viselkedett, ezzel szöges ellentétben állt kislányos kinézete és bubifrizurája. Igazán
különleges kislány volt. Kérlek, ne vágj ilyen meglepődött képet! Attól még, hogy hétéves valaki,
nem kell bugyutának lennie.
Momoko tehát nagyon megkedvelte Tenrjút. Amikor kövek segítségével boltosat játszottak afolyosón vagy bújócskáztak a tatamis szobában, a lány sokszor elnevette magát a fiú előtt.
Egyik nap a tatamis szobából néztem, ahogy Momoko egy kabócát fog a kertben és Tenrjút
kezdi nyaggatni vele. Derült júniusi reggel volt. „Még mindig kínozza szegényt”, gondoltam,
amikor Tenrjú hirtelen kitépte a kabóca szárnyát, az állatot pedig letette a verandára, ésmosolyogva figyelték, mihez kezd majd. A kabóca a hirtelen rázúdult csapástól megriadt, ide-oda
futkosott, végül nagy koppanással esett le a verandáról.
Aznap este a szobámba hívattam Tenrjút, hogy elbeszélgessek vele az állat megcsonkításáról.
Tenrjú lehorgasztotta a fejét, hogy az arcát nem is lehetett látni.
- Mérhetetlenül sajnálom –mondta, és tényleg úgy tűnt, hogy megbánta tettét.
Ezek után azonban minden nap ellenőriztem őket, amikor együtt játszottak. Játékaik közé
tartozott, hogy földigilisztát szárítottak a napon, vagy hangyát öltek vízbe. Amikor leszidtam érteTenrjút, mindig bocsánatot kért, de a tettét nem bánta meg igazából. Ezért Momokónál
próbálkoztam megtudni többet a történtekről, ám akármilyen módszerrel is próbáltam őt szóra
bírni, ő megmakacsolta magát; szorosan összepréselte ajkait és meg sem szólalt. Hirtelen nagy
lendülettel szétnyílt a tolóajtó. Tenrjú állt ott halálsápadtan.
- Az egész az én hibám! –kiáltotta.
- Nem emlékszem, hogy kérettelek volna –válaszoltam neki.
Tenrjú leszegte a fejét, Momoko pedig a történteket látva felém fordult, és azt mondta:
19

2016. MÁRCIUS

119. szám- Soha többé nem csinálok ilyesmit, megígérem!
Ezután tényleg úgy tűnt, hogy abbahagyták az efféle játékokat. Viszont boltosat és bújócskát
sem játszottak már, ahogy azelőtt; ehelyett legtöbbször kettesben elvonultak egy szobába.
Furcsán kezdtek viselkedni, és emellett – mivel, mint tudják, a meditáció a lélek erősítésére
szánt gyakorlat, - Tenrjúnak meditáció közben nem sikerült többé nyugodttá vagy
kiegyensúlyozottá válnia. Gonosz hajlamai kiütköztek a gerince vonalára ülés közben. Szútra
kántáláskor hangja elmosódottá vált, szentélytakarítás kezdetéig pedig csak saját magával volt
elfoglalva. Ezzel egy időben vonásai is megváltoztak: arckifejezése unott lett.
Momoko viszont épp ellenkezőleg: ő életvidámmá vált.
Egy éjszaka észrevettem, hogy Momoko felkel a matracról és a szerzetesek ágyaihoz siet,
majd kimegy az épületből. Ahogy azt sejtettem, Tenrjú pontosan ugyanazt tette. Felvettem apapucsomat és utánuk mentem az udvarra. Gyönyörű márciusi éjszaka volt. A patak partján
találtam rájuk, szentjánosbogarakat szedegettek. Úgy tűnt, nagyon jól szórakoznak. Fehér
hálóruhájuk fényesen világított az éjszaka sötétjében.
Nem kiáltottam oda nekik, másnap viszont magamhoz hívattam Tenrjút.
- Nem tudok megszabadulni a gonosz énemtől –mondta –Pedig annyira próbáltam megválni
ezektől a bűnös játékoktól, hogy a végén hánynom kellett –miközben ezt mondta, fejét leszegte.
Csendben maradtam. Erre felemelte a fejét és egyenesen a szemembe nézett.
- Szerelmes vagyok.
- Tessék? Szerelmes? –akaratlanul is elmosolyodtam. – Ez lehetetlen, Tenrjú, hisz Momoko
még gyerek. Ilyen egyszerűen nem létezik!
Tenrjú ismét lehajtotta a fejét.
- Ön talán már elfelejtette, mi a szerelem? –kérdezte.
- Most már aztán elég. Nem csak Momoko, hanem még te is gyerek vagy! Hisz a szerzetesi
gyakorlatok közepén tartasz. Most azonnal menj a meditációs szobába!
Igazán felbosszantott a dolog.
- Nem szeretnék többé pap lenni –mondta Tenrjú, mikor egy héttel később Momokóval együtt
bejöttek a szobámba közölni, hogy el akarják hagyni a kolostort.
Rájuk néztem és megértettem, hogy mire vágynak. Momoko összekucorodva ült Tenrjú mellett
és a kezét fogta. Puha, fehér kezecskéje volt. Kintről furulya és dob hangja hallatszódott: a nyáriünnepség idején jártunk.
- És ha elhagyod a hegyet, mihez kezdesz?
- Munkát keresek, hogy el tudjam tartani Momokót. Neki sincs élő rokona itt.
20

2016. MÁRCIUS

119. szám- Ne mondj ekkora ostobaságot –rivalltam rá. - Ha úgy döntesz, hogy elhagyod a hegyet,
egyedül teszed. Momoko ugyanis az én gondozásomban van.
A kislány csendesen, fegyelmezetten, kezeit a térdén pihentetve sírt.
- Ide hallgass, Tenrjú! Ezek után csak én vigyázok Momokóra. Neked egy helyben ülve kellmeditálnod két napig, közben egy falatot sem ehetsz. Ha letelt a két nap és még mindig
szeretnéd, elhagyhatod a hegyet. Mivel most már Momoko az én gondom, nem viheted el őt atemplomból.
Kintről szolgálók hangja szűrődött be, a hordozható oltárt vitték a nyári fesztiválra.
Szeptemberben a levegő sugárzóan friss lett, a hegyi szél hűvössé változott. Tenrjú letöltötte
kétnapos kötelező meditációját és visszatért korábbi szerzetesi tisztségéhez. Üveges volt atekintete, akárcsak egy hulláé, és csak azokat a kötelezettségeit teljesítette, amiket
megparancsoltunk neki. Momoko látszólagosan visszanyerte korábbi mosolygós énjét, deezentúl csak felnőttes témájú könyveket olvasott. Megnyugtattam magam azzal, hogy Momoko
még csak gyerek, aki az idő elteltével bármivé változhat –és túlságosan alábecsültem őt.
Szeptember közepe körül érkezett meg Momoko nagynénje. Ezen a napon kötelező szútra
kántálás volt a szerzetesek feladata, ezért át tudtam adni neki a lányt anélkül, hogy ez Tenrjúnakfeltűnt volna. Momoko udvariasabban viselkedett, mint amire számítottam, úgy üdvözölte
nagynénjét, ahogy tanítottam neki. Amikor be kellett szállnia a taxiba, szemébe könnyek gyűltek,
és ahogy lehajtotta a fejét, a könnyek a földre csöppentek. Görcsösen zokogni kezdett, kislányos
bubifrizurája beleremegett a sírásba, teste mintha a levegőben lebegett volna. A következő
pillanatban Momoko piros csőrű, gyönyörű fehér kismadárrá változott.
Így történt, kérlek, hidd el. A kismadár ezután kerek szemecskéivel az arcomra pillantott.
Azután felszállt az őszi egekbe és lassan elrepült. Két-három pókliliomszirom lebegett utána aszélben.
Miután Momoko elment, visszatértem a főépületbe, ahol a szerzetesek mormolása hallatszott.
Kinyitottam a hátsó ajtót, a szobában nagyjából ötven férfi ült. Közöttük volt Tenrjú is.
A Tenrjú feje búbján levő vékony, tíz centis varkocsban élénk színű kék virág virított. Olyan kék,
mint a belélegzett levegő. Hűvös és csendes kék.
Fél év elteltével visszatért a fehér kismadár. Pont úgy, ahogy később számodra is láthatóvá vált.
A kék virág azután folyamatosan virágzott, a visszatért kismadár pedig a virág kelyhébe szállt.
Tenrjú szemmel láthatóan egyre jobban lesoványodott, mára már csak a szeme maradt
ugyanolyan. Az azóta eltelt öt év minden egyes napján ugyanazon a helyen ül mozdulatlanul. Így
telnek a napjai, belerokkant a történtekbe.
Hát igen, kedves olvasó… a szerelem fenséges érzés. Igazán fenséges. Nocsak, már egészen
besötétedett. Foglaljuk el fekvőhelyeinket. Fárasztó lehetett idáig felmászni. Nézd, milyen szép
ma a felkelő hold!
Ekuni Kaori (江國 香織 ) (1964) népszerű mai japán írónő. Tokió híres Szetegaja negyedében
született. Apja Ekuni Sigeru híres haikuköltő volt. Az írónőt Japánban „női Murakaminak”
szokták nevezni. Számos novellája és regénye állandóan a bestseller listák élén áll. Magyarul egy
novelláj jelent meg a Nagyvilág 2003/9 680–684.c. folyóiratban Duke címmel.
21

2016. MÁRCIUS

119. szám

Az alábbiakban az elmúlt időszak eseményein készült fotókból szemezgetünk:

Fotók: Borsányi Klára

22

2016. MÁRCIUS

119. szám

Végül érdemes kiemelni, hogy március a Hinamacuri, vagyis a lányok ünnepének hava Japánban,
amelynek során országszerte a Heian-kori császári udvar lakóit megjelenítő babákat helyeznek ellépcsőzetesen, ahogy az alábbiakban is látható.

(Képek forrása: internet)

KIZUNA – megjelenik negyedévente. Alapította Szentirmai József. Kiadja a Magyar-Japán Baráti
Társaság. (Nemzetek Háza, Budapest, VI. Bajza u. 54.)23

2016. MÁRCIUS

119. szám

A Magyar-Japán Baráti Társaság helyi csoportjainak és tagozatainak elérhetőségei:Baja: Balogh Nikolett. Tel.: 06 20 2435321 E-mail: nikitta-san@hotmail.com
Dunaújváros: Németh Irma. E-mail: cirmi63@gmail.com
Győr: Horváth Ferenc. Cím: 9023 Győr, Ifjúság krt. 35. Tel. (munkahely): 96/516-675
Mobil: 70/705-6262 E-mail: horvferivk@freemail.hu
Gyula: Gyula MAPON Gyulai Magyar-Japán Kulturális Egyesület (mapon.gyula@gmail.com),
Fodor György (alapító elnök: georgefrill@gmail.com; 06-20-397-0344); Hankó Ferenc(alapító alelnök: ferenc.hanko@t-online.hu; 06-30-486-2170)
Hódmezővásárhely: Hegyi Attila. Tel.: 36-20/494-7657 E-mail: hegyi.attila@oriens.hu
Cím: 6800, Hódmezővásárhely, Ötvenhat mártír 2/A.
Web: www.japanrolminden.hu/mjbthmvhely
Kecskemét-Aomori Baráti Kör: Kerényi József. Tel.: 30 871 5934
E-mail: kecskemet-aomori@t-online.hu.
Keszthely: Móroczné Komáromi Gyöngyi. Tel.: 30 629 4038 E-mail: gyongyi@jmik.hu
Web: www.jmik.hu
Miskolc-Görömböly: Dr. Ujaczki Tibor. E-mail: ujaczki@citromail.hu. Cím: 3516 Miskolc, Szolártsik tér 4.
Pécs: Wogerné Sági Judit. Tel.: 30 901 3254 E-mail: sagi.judit@gravirtechnika.hu
Székesfehérvár: Schwerlichowszky László. Cím: 8000 Székesfehérvár, Tóvárosi ln. 50.III.10.
Tel.: 06/20-9316-117;20/278-7024 (l./fax: (36) 22/505-544)
E-mail: schwerly@t-online.hu Web: www.magyarjapanklub.hu
Szentendre: Bassa Zoltán. Tel.: 06 30 9351256 E-mail: zoltanbassa@gmail.com
Szolnok: Kovács Mihály. E-mail: misi-bacsi@freemail.hu
Szombathely: Schmitt Csilla. Tel.: +36309579059 Fax: +3694321384
Cím: 9700 Szombathely, Thököly út 27. Web: www.mjbt-szombathely.mlap.hu
Tolna megye: Balogh Jenő. E-mail: mabruk@terrasoft.hu, baloghj@terrasoft.hu
Vác: Gyarmati Péter. E-mail: leiningen@freemail.hu
Zalaegerszeg: dr. Szigethy István, Tel: 30/9373894, E-mail: szigethyi@freemail.hu
Veszprém-megyei Magyar-Japán Baráti Társaság: Kutics Károly.
E-mail: kutics.karoly@chello.hu
Tagozatok és vezetőik:Gasztronómiai Tagozat: Borsányi Klára. E-mail: borsanyi.klara@gmail.com
Haiku Tagozat: Vihar Judit. E-mail: jvihar@gmail.com
Ikebana Tagozat: Hajnal Krisztina. E-mail: krisztinahajnal@gmail.com
Japánkert Tagozat: Dani Zoltán. E-mail: dani.zoltan@gmx.net
Japán öltöztetés Tagozat: Csalló Edina. E-mail: a2yuki@gmail.com
Kalligráfia Tagozat: Zopcsák Ferenc Zsolt. E-mail: zopcsakferi@gmail.com
Origami Tagozat: Villányi Mariann (Magyar Origami kör). E-mail: mariann.villanyi@gmail.com
Reiki Tagozat: Petrik Márta Magdolna. E-mail: pemama_3@hotmail.com, Tel.: 06 20 460-9104
24